ArabovMK/tajik-wikipedia-corpus huggingface dataset:
Маҳмадалӣ Бобоев

Маҳмадалӣ Бобоев (1893, деҳаи Тошгузари ноҳияи Регар —?, ҳамон ҷо) — пахтакор, Қаҳрамони Меҳнати Сотсиалистӣ. Зиндагинома Чоряккор, чӯпон, иштирокдори фаъоли муборизаи зидди босмачигӣ, узви иттифоқи "Қумчӣ" буд. Солҳои колхозчии хоҷагии ба номи Телман, сардори звено ва бригадаи пахтакории хоҷагии "Коммунизм"-и ноҳияи Регар. Аз соли 1961 нафақагири шахсӣ. Бригадаи Маҳмадалӣ Бобоев ҳосили фаровони пахта рӯёндааст. Ордену медалҳо Бо орденҳои Ленин, Ситораи Сурх сарфароз гардидааст.
Ӯктам Бобоев

Ӯктам Ҷӯраевич Бобоев (25 ноябри 1932, Душанбе — 30 марти 2001, Хуҷанд) — муаррих ва бостоншиноси тоҷик, доктори илмҳои таърих, профессор. Зиндагинома Хатмкардаи факултаи таърихи Донишгоҳи давлатии Тоҷикистон ба номи В. И. Ленин Донишгоҳи миллии Тоҷикистон) ва аспирантураи Пажуҳишгоҳи таърих, бостоншиносӣ ва этнографияи Академияи илмҳои Тоҷикистон, ходими калони илмии Пажуҳишгоҳи таърих, бостоншиносӣ ва этнографияи Академияи илмҳои Тоҷикистон, дотсенти Донишгоҳи давлатии Тоҷикистон ба номи В. И. Ленин. Бобоев устоди Донишогоҳи Кобули кишвари Афғонистон, дотсенти Донишгоҳи давлатии Тоҷикистон ба номи В. И. Ленин, мудири лаб. илмӣ-таҳқиқотии бостоншиносӣ, мардумшиносӣ ва фолклори тоҷики ДДТ ба номи В. И. Ленин, корманди пешбари илмии шуъбаи таърих, бостоншиносӣ ва мардумшиносии Маркази илмии хуҷандии Академияи илмҳои Тоҷикистон, профессори. кафедраи илмҳои ҷамъиятшиносии Донишгоҳи давлатии ҳуқуқ, тиҷорат ва сиёсати Тоҷикистон дар Хуҷанд, мудири кафедраҳои илмҳои ҷамъиятшииносӣ ва сипас кафедраи таърих ва фарҳанги халқи тоҷик дар Донишгоҳи давлатии ҳуқуқ, тиҷорат ва сиёсати Тоҷикистон дар Хуҷанд буд. Фаъолияти илмӣ Бобоев дар солҳои 60 ва 70-и асри дар кори экспедитсияҳои бостоншиносии ИҶШС ва Афғонистон ширкат намудаст. Ӯ бештар аз 200 рисолаву мақола, дастурҳои таълимӣ, барномаҳои таълимӣ, мақолаҳои илмӣ ва оммавӣ роҷеъ ба бостоншиносӣ, таърих, мардумшиносӣ ва равобити илмҳои таърих бо илмҳои дигар навиштааст. Дар рисолаҳо ва мақолаҳои илмии Бобоев масъалаҳои гуногуни таърихи халқи тоҷик, бахусус натиҷаи ҳафриёти бостоншиносӣ дар Вахон, Помири Ғарбӣ ва асосу усулҳои назарияи бостоншиносӣ мавриди баррасӣ қарор гирифтаанд. Бобоев иштирокчии бисёр конфренсияҳои илмӣназариявӣ ва байналмилалӣ дар ҷумҳуриҳои собиқ Шӯравӣ ва берун аз он мебошад. Баъзе асару мақолаҳояш дар Афғонистону Покистон ба табъ расидаанд. Осор Эзоҳ.
Хаёл Бобоев

Хаёл Бобоев — олими соҳаи физика ва таърих, доктори илмҳои таърих, профессор. Зиндагинома Хатмкардаи факти физика ва астрономияи Донишгоҳи давлатии омӯзгории Маскав рисолаи номзадӣ ва дар мавзӯи "Таърихи бунёд ва рушди илми ситорашиносӣ дар Тоҷикистон" рисолаи докторӣ дифоъ намудааст. Бобоев муаллифи беш аз 100 мақола, рисолаҳои илмӣ, усулӣ, таълимӣ ва барномаҳои дарсӣ аст. Бобоев ширкатдори якчанд конфренсияҳои байналмилалӣ, аз ҷумла дар Россия, Эрон, Хорватия, Португалия, Олмон ва ғ. мебошад. Асарҳои илмии ӯ дар кишварҳои хориҷӣ ба забонҳои англисӣ ва португалӣ тарҷума шудааст. Осор.
Мирзо Бобоев

Мирзо Бобоев (5 июли 1926, Кӯлоб, вилояти Кӯлоб, ҶМШС Тоҷикистон — 9 майи 2016, Душанбе, Тоҷикистон) — арбоби ҳизбию давлатӣ, Қаҳрамони Меҳнати Сотсиалистӣ. Зиндагинома Солҳои 1944-50 хидмат дар Артиши Шӯравӣ, 1950-52 нозири Вазорати маҳсулоттайёркунии ИҶШС дар вил. Кӯлоб, 1952-53 муовини намоянда ва намояндаи Вазорати маҳсулоттайёркунии ИҶШС дар ноҳияи Данғара ва Ховалинг, 1953-54 сардори шуъбаи кишоварзӣ ва маҳсулоттайёркунии ноҳияи Ховалинг, 1955-56 раиси комиҷроияи ноҳияи Ховалинг, 1956-57 мудири шуъбаи комитети ҳизбии ноҳияи Темурмалик, 1957-58 муовини раиси комиҷроияи ноҳияи Совет (ҳоло Темурмалик), 1958-62 шунавандаи мактаби олии ҳизбии шаҳри Тошканд, 1962-63 директори хоҷагии "Муъминобод"-и ноҳияи Кӯлоб. 1963-64 раиси комиҷроия, 1964-65 котиб ва 1965-73 котиби якуми комитети ҳизбии ноҳияи Восеъ, котиби КМ ҲК Тоҷикистон, 1983-87 муовини Раиси Шӯрои Вазирон, раиси Госплани ҷумҳурӣ буд. Б. барои пешрафти кишоварзӣ дар ҷумҳурӣ хидматҳои арзанда намуда, дар таҳияву тарҳрезии ободонии минтақаҳои кӯҳистон, пешбурди боғу токпарварӣ саҳм гузоштааст. Аз соли 1986 нафақагири шахсӣ. Дар матбуоти даврӣ оид ба мушкилот ва пешбурди соҳаи кишоварзӣ чандин мақолаи муҳим дарҷ намудааст. Ҳамчун воқеанигор ва публисист низ доир ба талошу пайкарҳои овони истиқлол ва бурду бохти даврони рукуду бозсозӣ, мушкилоту ҳангомаҳои давлатсозии навини тоҷикон китобҳои зеринро институтишор кардааст: "Сатрҳо аз зиндагӣ", "Андешаҳо", "Чаро камбизоатем" ва "Взгляд". Депутати Шӯрои Олии ҶШС Тоҷикистон (даъватҳои 7-9). Ордену медалҳо Бо орденҳои Ленин, Револютсияи Октябр, Байрақи Сурхи Меҳнат, медалҳо ва Ифтихорномаҳои Раёсати Шӯрои Олии ҶШС Тоҷикистон сарфароз гардидааст.
Холиқ Бобоев

Холиқ Бобоев (1876, деҳаи Дараи Ҳабаши ноҳияи Муъминобод — 1909, ҳамон ҷо) — ширинкор ва масхарабози тоҷик. Зиндагинома Ин ҳунарро аз масхарабози касбӣ Набии Даштиҷумӣ омӯхта, дар 19-20-солагиаш ҳамчун масхарабоз шуҳрат ёфтааст. Ӯ аслан ба деҳқонӣ шуғл варзида, латифа, афсона, нақлу ривоят, зарбулмасал ва рубоиҳои халқии бисёре медонист. Бобоев драмаҳои халқии "Бобопирак", "Хирсбозӣ", "Раис", "Бофандагӣ", "Осиёб", "Ҷувоз" ва ғ-ро дар тӯю маъракаҳои халқӣ иҷро намуда, камбуду нуқсонҳои зиндагиро зери танқид мегирифт, бо ҳаҷви тезутунд ва нишонрас онҳоро фош мекард. Ӯ аз имкониятҳои театри халқӣ, хусусан санъати ҳаҷву мублиға фаровон истифода мебурд.
Олимҷон Бобоев

Олимҷон Бобоев (5 январи 1952, деҳаи Нилуи ноҳияи Ҳисор, ҶШС Тоҷикистон) — иқтисоддон, доктори илмҳои иқтисодӣ, профессор, академики Академияи байналмилалии нақлиёт. Корманди шоистаи Тоҷикистон, сиёсатмадор, раиси Ҳизби ислоҳоти иқтисодии Тоҷикистон 1, собиқ вазири нақлиёт ва коммуникатсияи Ҷумҳурии Тоҷикистон 2. Зиндагинома Олимҷон Бобоев 5 январи 1952 дар деҳаи Нилуи ноҳияи Ҳисор ба дунё омадааст. Донишкадаи политехникии Тоҷикистонро аз рӯи ихтисоси муҳандис хатм намудааст. Фаъолияти кориашро ҳамчун ассистенти кафедраи иқтисод ва ташкили истеҳсолот дар Донишкадаи политехникии Тоҷикистон шурӯъ кардааст. Фаъолияти илмӣ Муаллифи беш аз 100 мақолаву китоб ва рисолаи илмӣ, ки дар онҳо асосҳои иқтисодии фаъолияти соҳибкорӣ, масъалаҳои ташкил ва идораи корхона дар шароити бозор, мутобиқсозии корхонаҳои саноатӣ бо бозор вобаста ба омили нақлиёт, масъалаҳои логистикаи бозор ва таҳлилу барномасозии макроиқтисодӣ таҳқиқу баррасӣ шудаанд. Фаъолияти сиёсӣ Олим Бобоев дар Анҷумани якуми Ҳизби ислоҳоти иқтисодии Тоҷикистон (соли 2005) раиси ҳизб интихоб гардидааст ва ҳамчун раиси Ҳизби ислоҳоти иқтисодии Тоҷикистон дар ҳаёти сиёсии Тоҷикистон ширкат меварзад. Ӯ дар интихоботи Президенти Ҷумҳурии Тоҷикистон дар соли 2006 ба ҳайси номзад иштирок намуда пас аз Эмомалӣ Раҳмон (ғолиби интихоботи президентиӣ), бештари овозҳоро (6,2 дарсад) дар байни номзадҳои дигар дар интихоботи президенти Ҷумҳурии Тоҷикистон соли 2006 ба даст оварда буд. Бори дуюм Олим Бобоев ҳамчун номзад ба мансаби Президенти Ҷумҳурии Тоҷикистон дар интихоботи соли 2013 иштирок кардааст. Ӯ ин дафъа (3,91 дарсад) овозҳои интихобкунандагонро ҷамъ оварда буд. 4 Олимҷ Бобоев дар интихоботи вакилон ба Маҷлиси намояндагони Маҷлиси Олии Ҷумҳурии Тоҷикистон соли 2015 иштирок намудаааст. Ӯ 1 марти соли 2015 аз аз ҳавзаи ягонаи умумиҷумҳуриявӣ Ҳизби ислоҳоти иқтисодии Тоҷикистон — вакили Маҷлиси намояндагони Маҷлиси Олии Ҷумҳурии Тоҷикистон даъвати интихоб шудааст. 5 Осор.
Тошбой Бобоев

Тошбой Бобоев (Бобоев Тошбой Бобоевич декабри 1942, деҳаи Кӯлолии ноҳияи Панҷакент, вилояти Ленинобод, ҶШС Тоҷикистон — 18 августи 2020, Душанбе, Тоҷикистон) — физикдон и тоҷик, доктори илмҳои физикаю математика, профессор, Арбоби илм ва техникаи Тоҷикистон, узви вобастаи Академияи миллии илмҳои Тоҷикистон ва дорандаи ордени Хидмати шоиста. Зиндагинома Тошбой Бобоев таърихи 20 декабри 1942, дар оилаи омӯзгор ва собиқадори маорифи ҶШС Тоҷикистон Бобо Раҳимов, дар деҳаи Кӯлолии ноҳияи Панҷакент таваллуд ёфтааст. Ӯ соли 1963 факултети физикаю математикаи Донишгоҳи давлатии Тоҷикистон ба номи В. И. Ленин шуъбаи аспирантураи Институти физикаю техникаи ба номи А. Ф. Иоффеи АИ ИҶШС-ро хатм кардааст. Тошбой Бобоев соли 1970 рисолаи номзадӣ ва соли 1992 рисолаи докторӣ дифоъ намуда, соли 1975 сазовори унвони дотсентӣ ва соли 1993 соҳиби унвони профессорӣ мегардад. Даргузашт Субҳи 18 августи соли 2020 Тошбой Бобоев дар синни 77-солагӣ дар бемористони "Истиқлол"-и шаҳри Душанбе аз олам даргузашт. Маросими видоъ худи ҳамон рӯз 18-уми август, дар мазори "Лучоб"-и шаҳри Душанбе баргузор гардид 1. Фаъолияти корӣ Тошбой Бобоев дар Университети давлатии Тоҷикистон ба номи В. И. Ленин ба ҳайси ассистенти кафедраи физикаи ҷисмҳои сахт, ходими хурди илмӣ, ходими калони илмӣ, сардори бахши илмӣтаҳқиқотии УДТ, мудири кафедраи физикаи умумӣ ва дотсент кор кардааст. Фаъолияти илмӣ Профессор Бобоев Тошбой Бобоев яке аз асосгузорони равияи ҷадиди илм — "Вайроншавии фотомеханикии полимерҳо" ба шумор меравад. Ин олими номвар қонунияти вайроншавии фотомеханикии полимерҳоро кашф карда, роҳҳои баланд бадоштани устувории полимерҳоро дар шароити фотомеханикӣ аз нуқтаи назари илмӣ асоснок намудааст. Ҳамзамон, Тошбой Бобоев машғули тадқиқотҳоест, ки бевосита ба соҳаҳои гуногуни хоҷагии халқ тааллуқ доранд. Масалан, бо мақсади аз гидрогенсулфид ҳимоя кардани конструксияҳои филизӣ гурӯҳи илмии ӯ хамираи сангинеро пешниҳод намуд, ки дар сохтмони метрои шаҳри Тифлис (Гурҷистон) ва лӯлаҳои филизии интиқоли нафти Сургут (Россия) мариди истифода қарор гирифтанд. Солҳои 80-90-уми асри ХХ Тошбой Бобоев тарзи нави ҳосил кардани карбопластикҳоро, ки дар саноати авиатсионӣ ва ракетасозӣ истифода мегарданд, пешниҳод кард ва ин композитҳо мустаҳкамии зиёд дошта, ба таъсироти радиатсия устуворанд. Дар ин самт ӯ мутахассисони зиёдеро табия намуда, зери роҳбариаш Дадоматов Ҳ.Д., Ҷонов Ё. М., Усмонов Ғ.А., Истамов Ф. Х. ва Ғафуров С. рисолаи номзадӣ ва Шерматов Д. рисолаи докторӣ ҳимоя кардаанд. Осори илмӣ Бобоев муаллифи як монография 1 монография, беш аз 150 мақолаи илмӣ, 3 китоби дарсӣ, 29 воситаи таълимӣ ва 10 дастури методӣ буда, барои ихтирооти нав соҳиби 9 шаҳодатнома шудааст. Ӯ инчунин раиси Шӯрои диссертатсионии ҳимояи рисолаҳои докторӣ ва узви таҳририяи маҷ. илмии "Паёми Донишгоҳи миллӣ" буд. Китобҳо Ҷоизаҳо Эзоҳ Адабиёт.
Турдӣ Бобоева

Турдӣ Бобоева (31.07. 1918, деҳаи Янгиқишлоқи деҳшӯрои Гулхании ноҳияи Ҷаббор Расулов – 2004 1) — пахтакор. Қаҳрамони Меҳнати Сотсиалистӣ. Зиндагинома Солҳои колхозчӣ ва сардори звенои пахтакории хоҷагии "Москва"-и ноҳияи Ҷаббор Расулов буд. Звенои Турдӣ Бобоева ҳосили фаровони пахта рӯёндааст. Ордену медалҳо Бо орденҳои Ленин, Байрақи Сурхи Меҳнат, медалҳо сарфароз гардидааст.
Гулнора Бобоева

Гулнора Исломовна Бобоева (7 декабри 1964, Кӯлоб) — номзади илмҳои филология, вакили Маҷлиси намояндагони Маҷлиси Олии Ҷумҳурии Тоҷикистон даъвати аз Ҳавзаи интихоботии Исмоили Сомонӣ 2 шаҳри Душанбе.
Ҷӯрабой Бобоев

Ҷӯрабой Бобоев (1906, ноҳияи Конибодом — 1989, ҳамон ҷо) — ҳофиз ва мутриб, Ҳофизи халқии ҶШС Тоҷикистон. Зиндагинома Ҷӯрабой Бобоев соли 1906 дар деҳаи Гумбазии ноҳияи Конибодом ба дунё омадааст. Пайрави мактаби эҷодии Ҳоҷӣ Абдулазиз. Дар маҳфилҳои худфаъолиятии бадеии мактаби зодгоҳаш ва к-зи "Ленинград" ҳунарнамоӣ кардааст. Чанд сол мудири клуби к-зи "Коммунист" (ҳоло ҷамъияти саҳҳомии "Ирам") буд. Барномаи ғанию рангинашро суруду таронаҳои халқию классикӣ ташкил медоданд. "Муноҷот", "Гиря", "Пахтаи заррини мо", "Комсомол", "Синафигор", "Орзу", "Назаре кун", "Ба ранги бӯят", "Моҳи ман", "Насри баёт", "Ба дилдор" ва ғайра аз беҳтарин сурудҳои Бобоев мебошанд. Ширкаткунандаи даҳаҳои адабиёт ва санъати Тоҷикистон дар Россия, Белорусия, Ӯзбекистон, Украина ва Озарбойҷон. Ҷоизаҳо Бо медали "Барои меҳнати шоён" ва ифтихорномаҳо сарфароз гардидааст.
Бобои Балхӣ

Мавлоно Бобои Балхӣ — шоир и тоҷик (а. 16). Аз ин шахс танҳо тазкиранигор Нисории Бухороӣ дар "Музаккир-ул-аҳбоб" ёд кардааст. Бобои Балхӣ, чунон ки аз нисбааш бармеояд, дар Балх зиндагӣ ва эҷод карда, дар ҳамин ҷо даргузаштааст. Аз анвои шеър бештар ба ғазал таваҷҷуҳ доштааст. Ин байт аз ӯст: Мижгони ту дуд аз дили пурдард баровард, Тират зи тани хокии ман гард баровард.
Бобозокирӣ

Бобозокирӣ — як навъ ангури пешпазаки маҳаллӣ; селексияи халқист. Тавсифот Токаш зудсабз, 38–43 дарсади навдаҳояш ҳосилдеҳ (65–70 дарсади навдаҳояш то ох. фасли тирамоҳ мерасанд). Баргаш миёнаҳаҷми гирда, 3–5-парраи камчок. Рӯйи лаъличаи барг суфта, сабзи баланд, бепашмак. Гулаш дуҷинс. Хӯшааш зағӯтамонанди миёнаҳаҷм (дарозиаш 22 см, бараш 18 см). Ғужбаш миёнаҳаҷми дарозрӯя (дар ҳар хӯша 180–190-донагӣ зич ҷой гирифтааст; вазнаш 240–280 г), гулобиранги сурхтоб (3–4 дона тухми майдаи лӯнда дорад). Ғужмаш тунуки маҳин, мағзи мевааш хамирак, карсосӣ, сершираи хуштаъм. Ҳангоми пурра пухтан 16–17% қанд ва 3,5–4 гл туршӣ дорад. Давраи нашваш 110–115 рӯз; авв. май гул карда, нимаи июл мевааш мепазад. Аз 1 га 160–170 сентнер ҳосил мегиранд. Дар заминҳои санглох ва шӯрхок ҳангоми 6–8 буғум монда буридани химчаҳо ҳосили зиёд медиҳад (муғҷаҳои қисми поёнии навдаҳояш камҳосиланд). Кундаҳои алоҳидаи токаш дар ҳаётаи сокинони шаҳри Хуҷанд, ноҳияи Б. Ғафуров, Конибодом дучор мешавад. Ба хушкӣ ва касалии гарда нисбатан тобовар буда, аз сармо зарар мебинад.
Бобои Валӣ

Бобои Валӣ — деҳа дар ҷамоати деҳоти Қалаидашти, ноҳияи Файзобод. Аз деҳа то маркази ноҳия 20 км; роҳ автомобилгард. Аҳолиаш 1781 нафар, тоҷикон. Аз 191 хоҷагӣ иборат аст. Иқтисод Деҳа мактаби таҳсилоти миёнаи умумӣ, маркази саломатӣ, дорухона, китобхона, нуқтаҳои савдои хусусӣ филиали "Амонатбонк", почта, 17 хоҷагии деҳқонӣ, нуқтаҳои хидматрасонии маишӣ хоҷагии коллективии "Қалъаидашт", осиёи барқӣ, масҷиди панҷвақта ва кохи фарҳанг дорад. Мардуми деҳа ба картошкапарварӣ, боғдорӣ, ғаллакорӣ, чорводорӣ машғуланд. Заминҳо қисман оби чашмаҳои кӯҳӣ ва дарёи Элок обёрӣ мешаванд. Дар деҳа мақбараи Бобои Валӣ ҷойгир аст.
Хосият Бобоева

Бобоева Хосият Қосимовна (5 декабри 1923, Хуҷанд) — муаррих, доктори илмҳои фалсафа, профессор, Аълочии маорифи халқи ҶШС Тоҷикистон, Аълочии тандурустии ҶШС Тоҷикистон, Муаллими хизматнишондодаи ҶШС Тоҷикистон. Зиндагинома Хатмкардаи Институти давлатии педагогии Ленинобод. Корманди ҳизбӣ, директор ва муаллимаи калони кафедраи асосҳои марксизм-ленинизми Институти омӯзгории занонаи шаҳри Ленинобод, аспиранти Донишгоҳи давлатии Маскав ба номи М. В. Ломоносов, директори Институти занонаи омӯзгории Ленинобод, котиби кумитаи ҲК вил. Ленинобод, мудири кафедраи марксизм-ленинизми Институти давлатии педагогии Душанбе, мудири кафедраи таърихи ҲКИШ УДТ, мудири кафедраи таърихи ҲКИШ ва профессори кафедраи таърих ва фарҳанги халқи тоҷики Институти давлатии тиббии Тоҷикистон. Аз соли 1996 нафақагир. Фаъолияти илмӣ ва сиёсӣ Муаллифи беш аз 40 мақола ва таълифоти илмӣ. Вакили Шӯрои Олии ҶШС Тоҷикистон, (ду даъват) буд. Ҷоизаҳо Бо ордени "Нишони фахрӣ", Ифтихорномаи Раёсати Шӯрои Олии ҶШС Тоҷикистон, 4 медал сарфароз гаштааст. Осор.
Бобои Валии Қандаҳорӣ

Бобои Валии Қандаҳорӣ — яке аз орифони бузурги олами ислом. Зиндагинома Бобои Валии Қандаҳорӣ дар охирҳои асри ва аввалҳои асри ҳаёт ба сар бурдааст. Ривоят ҳаст, ки дар Кашмир мактаби хоси худро таъсис дода будааст. Ӯро ҳамчун шайхи бузургу комил эътироф мекардаанд. Бобои Валӣ аслан тобистонҳо ба мавзеи Қалъаидашт омада, аз гармои тобистон паноҳ мебурдааст. Боду ҳаво ва табиати нотакрору сеҳрангези сарзамини тоҷикон ӯро мафтун кардааст. Айёми пирӣ шайх ин мавзеъро манзили иқомат ихтиёр менамояд. Дар ин ҷо шогирдони зиёде тарбия намуда, ба воя мерасонад ва дар рушди ислом, фарҳанги исломӣ, хоса ривоҷи тариқати нақшбандия саҳми сазовор мегузорад. Деҳаи Бобои Валӣ маҳз ба шарафи номи ӯ "Бобои Валӣ" номгузорӣ шудааст. Мадфани ин ориф дар деҳаи Бобои Валӣ ҷойгир буда, имрӯз мавзеи зиёратгоҳи эътиқодмандон мебошад.
Бобои Об

Бобои Об — қулла, нуқтаи баландтарини қаторкӯҳи Қурама. Баландиаш 3768 метр. Зиёратгоҳи хоссу ом аст.
Мадина Бобоиён

Мадина Бобоиён (Бобоиён Мадина Абдуяқинзода январи соли 1982, шаҳри Исфара, ҶШС Тоҷикистон) — сиёсатмадори тоҷик, вакили Маҷлиси намояндагони Маҷлиси Олии Ҷумҳурии Тоҷикистон даъвати. 1. Корнома.
Бобои Шерозӣ

Бобои Шерозӣ, Мирмуҳаммад Мирзо Бобои Шерозӣ;? - 1862 63) — хушнависи эронӣ. Дар 24-солагӣ вафот кардааст. Хатти настаълиқ ва шикастаро зебо менавиштааст. Дар Китобхонаи салтанатии Эрон Қуръоне ба хатти Алиаскари Арсанҷонӣ маҳфуз аст, ки ҳошияҳои он бо хатти зебои настаълиқ ва шикастаи Бобои Шерозӣ китобат шудааст. Адабиёт.
Бобои Деҳқон

Бобои Деҳқон — пири кишоварзон, шахсияте дар асотир, бовару эътиқоди мардуми тоҷик. Симо Симои Бобои Деҳқон дар тасаввуроти мардум пирмарди зӯру тавоно ва кордон мебошад. Баъзеҳо симои ӯро бо ҳазрати Одам як мешуморанд. Дар аксар маросимҳои мавсимии кишоварзӣ, дуову фотиҳаҳои марбут ба барзгарӣ аз Бобои Деҳқон ёд мекунанд ва аз рӯҳи ӯ мадад мепурсанд. Мувофиқи маълумоти осори илмии муваррихон, мардумшиносон мафҳуми Бобои Деҳқон дар ҳавзаи дарёи Хингоб (Қаротегин – Рашт) маъмул будааст. Яке аз сокинони деҳаро, ки порсову покизакор ва адолатпарвар, ростгӯю хубкирдор, муборакқадам, сабукдаст ва ғ. буд, интихоб намуда, намояндаи Бобои Деҳқон мешумориданд ва лақабашро "шавгунӣ" (шогунӣ) мениҳоданд. Ӯ дар рӯзи муқарраркардаи мӯйсафедони деҳа ба ҳар кори кишоварзӣ – ҷуфт, коштани зироат, дарав ва ғ. даст мезад. Ӯ оғози корҳоро муборак мегуфт ва бо роҳнамоияш дигарон ба он корҳо машғул мешуданд. Тибқи мушоҳидаҳо ва тасвири этнографии Пешерева Е. М., дар байни тоҷикони кӯҳистон инчунин бозии "Бобои Деҳқон" маъмул будааст, ки мардум шабҳои тобистон дар айлоқҳо шабона баргузор мекарданд. Дар ҷашни Наврӯз Бобои Деҳқон яке аз шахсиятҳои асосӣ мебошад. Вай дар соли нав, оғози кишту кор донаҳои нахустини зироатро ба замин мепошад ва барои соли накӯ шудани ин сол дуо мекунад. Бобои Деҳқон аз фарҳанги мардуми тоҷик фолклори маросимии онҳо, инчунин ба тавассути ҷашни Наврӯз, ки ҷашни умумибашарӣ шудааст, ба фолклори халқҳои турктабори Осиёи Марказӣ – туркманҳо, ӯзбекҳо, қирғизҳо, қазоқҳо, қарақалпоқҳо ва дигарҳо гузаштааст.
Бобойқӯрғон

Бобойқӯрғон Бабайқорған) — деҳа (ауыл) дар вилояти Туркистони Қазоқистон. Дар ноҳияи Саврон ҷойгир аст. Дар соли 2009 3396 нафар аҳолӣ дошт.
Бобои Ҳисорӣ

Бобои Ҳисорӣ — хаттот ва хушнависи форс-тоҷик. Тафсилоти зиндагиаш маълум нест. Як нусхаи "Юсуф ва Зулайхо"-и Абдурраҳмони Ҷомиро с. 156566 дар балда (шаҳр)-и Ҳисор бо хатти зебои хафии миёна китобат кардааст, ки дар Китобхонаи салтанатии Эрон маҳфуз мебошад.
Бобои Қонунӣ

Бобои Қонунӣ — оҳангсоз, навозанда, хонанда ва шоир и форс-тоҷик. Зиндагинома Зодгоҳаш Истаравшан. Санъати мусиқиро ибтидо дар зодгоҳаш аз амакаш, сипас дар Самарқанд аз устоди бузурги созу овоз Хоҷа Ҷаъфар Қонунии Самарқандӣ омӯхтааст. Фаъолияти ҳунарии Бобои Қонунӣ асосан дар Самарқанд вусъат ёфта, таҳти сарварии Хоҷа Ҷаъфари Қонунӣ санъати навозандагӣ ва диг. асосҳои назариявии мусиқиро аз бар намуд ва сабки хоссаи навозандагӣ пайдо кард. Ӯ хусусан дар навохтани қонун маҳорати баланд дошта, ба гурӯҳи калони навозандагону сарояндагон сарварӣ менамуд. Бобои Қонунӣ муддате дар дарбори Валимуҳаммади Аштархонӣ хидмат кардааст. Асари калони "Савту-л-амал"-ро дар асоси зарби Нимсақил тасниф намуда, ба ӯ бахшидааст. Бобои Қонунӣ ҳамчун оҳангсоз дар Самарқанд ва берун аз он шуҳрати тамом пайдо кард. Ӯ барои сози қонун дар заминаи ашъори Ҳофиз, Саъдӣ, Ҷомӣ ва шоирони замонаш дар шаклу навъҳои мусиқии "Амал", "Савт", "Нақш", "Қавл", "Тарона", "Кор", "Саҷъ", "Рехта", "Куллиёт" асарҳо офаридааст. Мусиқидонони Бухорову Самарқанд ба тазминҳои мусиқии Бобои Қонунӣ дар ҳавои мақомҳои "Ироқ", "Бузург", "Ушшоқ" ва "Рост", ки дар назди аҳли созу овоз бо номҳои "Савти қонунӣ", "Амали қонунӣ", "Куллиёти Хоҷа Бобо", "Пешрави қонунӣ" машҳур буданд, назираҳои мусиқӣ сохтаанд. Бобои Қонунӣ табъи хуби шоирӣ ҳам доштааст ва ғазалро некӯ мегуфтааст. Дар Самарқанд вафот кардааст.
Бобои Файз

Файзи Сулаймон бештар машҳур ба Бобои Файз (18 июни 1938, Себистон, Данғара, вилояти Хатлон, ҶШС Тоҷикистон - 25 майи 2020, Данғара, Тоҷикистон) — овозхони халқии тоҷик. Зиндагинома Файзи Сулаймон соли 1938 дар ноҳияи Данғараи вилояти Хатлон таваллуд шудааст. Дар Тоҷикистон ӯро ҳамчун Бобои Файз мешинохтанд. Бобои Файз ҳанӯз аз синни 9-солагӣ ба навиштани шеър оғоз намуда бисёр ба таронасароӣ майл доштааст. Баъди хатми мактаб ӯ ба унвони ронанда дар "Хонаи маданият" фаъолият кардааст. Баъдан худро дар риштаи овозхонӣ дар ҷои кораш санҷидааст, ки ба директорашон писанд омадааст. Ӯ бо таронаи "Очата бугу", ки дар намоиши театрӣ ба ифтихори ҷашни "Наврӯз" иҷро шуд, маъруф гашт. Бобои Файз соли 2013 ҳангоми сурудани ин тарона дар ҷашни Наврӯз ба Эмомалӣ Раҳмон таассуроти зиёд гузошта буд. Суруди "Очата бугу", бо шеваи забони тоҷикӣ сароида шудааст аз тарафи мухлисон баҳои баланд гирифтааст. Соли 2019 Бобои Файз сурудро дар шакли бадеҳа бо Михаил Ломоносов иҷро карданд, ки зиёда аз панҷ миллион бинанда дошт. Бобои Файз оилаи калон дошта бо ҳамсараш соҳиби 8 фарзанд буданд. Бобои Файз 25 майи соли 2020 аз сактаи қалб дар синни 82-солагӣ аз олам чашм пӯшид 1. Таронаҳо.. ва ғайраҳо Баъд аз марги ӯ Ҳасани Чилла сурудеро бахшида ба Бобои Файз иҷро намудааст.
Мирзо Ризои Бобокалон

Мирзо Ризо Бобокалон (қарни) — хаттот ва настаълиқнависи форс-тоҷик. Зиндагинома Дар гузари Масҷиди Сафеди Истаравшан таваллуд шуда, дар мадрасаи Кӯкгунбази ҳамон ҷо таҳсили илм намудааст. Хаттотиро аз Мирзошарифи Дабир омӯхтааст. Хатҳои сулс, насх ва настаълиқро зебо менавишт. Дар Истаравшан ва Хӯқанд як қатор асарҳоро китобат кардааст. Бобокалон маснавии "Таърихи султонӣ"-ро, ки Абдулвосеъ Манзур ба хони Хӯқанд — Худоёрхон бахшидааст, соли 1870 бо хатти настаълиқ китобат намудааст. Ин китоб аз 143 варақ иборат буда, таҳти рақами 9293 дар Ганҷинаи дастнависҳои шарқии Институти шарқшиносии ба номи А. Берунии АИ Ҷумҳурии Ӯзбекистон маҳфуз аст.
Пӯлод Бобокалонов

Пӯлод Бобокалонов (1899, Хуҷанд — 1957, ҳамон ҷо) — пахтакор, Қаҳрамони Меҳнати Сотсиалистӣ, Устоди пахтаи ҶШС Тоҷикистон. Зиндагинома Аз ташкилкунандагони фаъоли хоҷагиҳои деҳқонӣ дар ноҳияи Хуҷанд ба шумор рафта, дар кишт кардани заминҳои Вахш саҳм гузоштааст. Ордену медалҳо Бо орденҳои Ленин, Байрақи Сурхи Меҳнат, "Нишони Фахрӣ", медалҳо ва Ифтихорномаҳои Раёсати Шӯрои Олии ҶШС Тоҷикистон сарфароз гардидааст.
Бобомурод Турдимуродов

Бобомурод Турдимуродов (зод. 1909, ноҳияи Ҷарқӯрғон, вилояти Сурхондарё, ҶШС Узбакистон) — пахтакор, Қаҳрамони Меҳнати Сотсиалистӣ, Устоди пахтаи Ресспубликаи Совети Сотсиалистии Тоҷикистон. Узви КПСС аз соли 1945. Корнома Колхозчӣ, раиси колхози "Коммунизм"-и раёни Қабодиён буд. Аз соли 1971 нафақагири шахсӣ. Дар съездҳои Партияи Коммунистии Тоҷикистон аъзои Комитети Марказии Партияи Коммунистии Тоҷикистон интихоб шудааст. Депутати Совети Олии Республикаи Совети Сотсиалистии Тоҷикистон (даъватҳои). Ҷоизаҳо Бо 3 ордени Ленин, ордени Инқилоби Октябр, ордени "Нишони Фахрӣ", медалхо ва Грамотаҳои Фахрии Президиуми Совети Олии Республикаи Совети Сотсиалистии Тоҷикистон қадрдонӣ шудааст.
Бобомир (хушнавис)

Бобомир (1; садаи) — хушнависи форс-тоҷик. Зиндагинома Тафсилоти зиндагиаш маълум нест. Ба хатти вай қитъае аз мураққаъи Баҳром Мирзо дар китобхонаи Хазинаи авқофи Истанбул мавҷуд аст, ки бо хатти хафии зебо китобат шудааст.
Шуҳрат Мавлонзода

Шуҳрат Мавлонзода (Бобомуродов Шуҳрат Мавлонович майи соли 1983, Панҷакент, вилояти Суғд) — забоншинос, номзади илмҳои филология, дотсенти кафедраи забони адабии муосири тоҷикии факултети филологияи Донишгоҳи миллии Тоҷикистон. Зиндагинома Шуҳрат Бобомуродов 18 майи соли 1983 дар шаҳри Панҷакенти вилояти Суғд таваллуд шуда, соли 2001 мактаби миёна, соли 2006 факултети филологияи тоҷик, соли 2010 шуъбаи ғоибонаи аспирантураи Донишгоҳи миллии Тоҷикистонро хатм карда, рисолаи номзадиро дар мавзӯи "Хусусиятҳои морфологии забони ҳуҷҷатҳои меъёрию ҳуқуқии соҳаи маориф" соли 2011 дифоъ намудааст. Фаъолияти ҷамъиятию роҳбарӣ Солҳои котиби илмии кафедраи забони адабии муосири тоҷики факултети филологияи ДМТ; аз соли 2011 раиси Шӯрои олимон ва муҳаққиқони ҷавони факултети филологияи ДМТ; аз соли 2016 то ҳол муовини декан оид ба илми факултети филологияи ДМТ. Ҷоизаҳо Барои хидматҳои бенуқсон дар соҳаи илму маориф бо "Ифтихорнома"-и Вазорати маориф ва илми Ҷумҳурии Тоҷикистон ва "Ифтихонома"-и Пажӯҳишгоҳи рушди маорифи Академияи таҳсилоти Тоҷикистон қадрдонӣ шудааст.